Príloha č. 5.1 SP : Návrh zmluvy pre časť predmetu zákazky č. 1: Ichtyologické prieskumy
ZMLUVA O POSKYTNUTÍ SLUŽIEB

uzatvorená podľa § 269 ods. 2 Zákona č. 513/1991 Zb. Obchodného zákonníka v znení neskorších predpisov

Číslo zmluvy objednávateľ:  

Číslo zmluvy poskytovateľ:

I. ZMLUVNÉ STRANY
Objednávateľ:


Výskumný ústav vodného hospodárstva





Nábr. arm. gen. L. Svobodu 5





812 49  Bratislava 1

V zastúpení:


Ing. Ľubica Kopčová, PhD.

generálna riaditeľka 


IČO:



00 156 850

DIČ:



2020798593

IČ DPH:



SK2020798593




Bankové spojenie:

Štátna pokladnica

Číslo účtu:


SK45 8180 0000 0070 0038 9943

SK55 8180 0000 0070 0039 0151

Úplné znenie Zriaďovacej listiny vydané Rozhodnutím ministra životného prostredia SR

z 29. mája 2006  č. 21/2006-1.6.,

/ďalej aj ,,Objednávateľ“/

a 
Poskytovateľ:



V zastúpení:



IČO:





DIČ:




IČ DPH:




Bankové spojenie:


Číslo účtu:



Zapísaný v:



/ďalej aj ,,Poskytovateľ“/
II. PREDMET  ZMLUVY

1. Poskytovateľ sa touto zmluvou zaväzuje poskytovať objednávateľovi služby spočívajúce vo vykonaní ichtyologických prieskumov v rozsahu podľa prílohy č.1 tejto zmluvy, ktorá tvorí neoddeliteľnú súčasť tejto zmluvy (ďalej len „služby“.)

2.  Objednávateľ sa zaväzuje poskytnúť poskytovateľovi potrebnú súčinnosť v zmysle tejto zmluvy a zaplatiť mu za poskytnuté služby odplatu. 
III. ČAS A MIESTO PLNENIA

1. Služba bude realizovaná:

Ichtyologické prieskumy na vybraných lokalitách Slovenska (podľa Prílohy č. 1.) 
Lehota dodania 38 mesiacov od nadobudnutia účinnosti zmluvy; dátum ukončenia tejto časti zákazky najneskôr do 30.11.2020
2. Miestom plnenia tejto zmluvy je celé územie Slovenska v súlade s prílohou č. 1 tejto zmluvy. Miesto prebratia výsledkov je sídlo  Výskumného ústavu vodného hospodárstva v Bratislave.

3. Poskytovateľ sa zaväzuje zabezpečiť vykonanie služby na miestach plnenia.

4. V prípade, že sa na lokalitách uvedených v prílohe č. 1 tejto zmluvy (tabuľky č.1 a č.2) nezistia žiadne ryby objednávateľ môže navýšiť počet lokalít podľa tabuľky 3 v prílohe č.1 tejto zmluvy.

IV. CENA PREDMETU ZMLUVY

1. Cena za vykonanie služby v rozsahu uvedenom v čl. II. tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení doplňujúcich predpisov ako cena maximálna. Zmena stanovenej ceny je možná len v prípade zmeny predpisov upravujúcich DPH alebo písomnou dohodou zmluvných strán.

Cena bez  DPH:



  EUR
20%    DPH:



  EUR  
Cena s DPH:



  EUR
Slovom:



  EUR s DPH
2.  Štruktúra ceny je uvedená v prílohe č. 2, ktorá tvorí neoddeliteľnú súčasť tejto zmluvy.

V.  ÚDAJE O FINANCOVANÍ A FAKTUROVANÍ

1. Fakturácia sa uskutoční po riadnom poskytnutí jednotlivých častí služby, ktorá je predmetom zmluvy.   Fakturácie jednotlivých častí sa vykonajú spravidla v štvrťročných intervaloch. Posledná fakturácia sa musí uskutočniť najneskôr do 30.11.2020.
2. Faktúry budú doložené rozpisom poskytnutých služieb, rozpísaním ceny podľa prílohy č. 2 a preberacím  protokolom, potvrdeným zodpovedným zástupcom VÚVH.
3. Splatnosť faktúr je stanovená na 60 dní od dňa jej doručenia. Zmluvné strany zhodne vyhlasujú, že vzhľadom  na povahu predmetu plnenia záväzku, lehota splatnosti 60 dní nie je v hrubom nepomere k právam a povinnostiam vyplývajúcim zo záväzkového vzťahu pre veriteľa podľa § 369d Obchodného zákonníka a takéto osobitné dojednanie odôvodňuje povaha predmetu plnenia záväzku.
VI. SP(SOB ODOVZDÁVANIA A PREBERANIA

1. Služby podľa tejto zmluvy sa považujú za poskytnuté ich riadnym vykonaním v dohodnutom termíne na dohodnutom mieste a v požadovanej kvalite.

2. Poskytovateľ je povinný poskytovať objednávateľovi služby na požadovanej odbornej úrovni.

3. Služby budú odovzdané formou preberacieho konania. Podkladom pre preberací protokol pre jednotlivé  časti služby bude: 

a. Stručná správa o zabezpečení terénnych prác,

b. Stručná správa o zabezpečení laboratórnych prác,

c. Parciálne terénne protokoly o ichtyologickom prieskume lokalít,

d. Výsledné protokoly o ichtyologickom prieskume lokalít,


Podkladom pre preberací protokol pre poslednú  časť služby bude Záverečná správa, ktorá bude obsahovať:

a. Správu o zabezpečení terénnych prác,

b. Správu o zabezpečení laboratórnych prác,;
c. Parciálne terénne protokoly o ichtyologickom prieskume každej lokality,

d. Výsledné protokoly o ichtyologickom prieskume každej lokality,

e. Dokumentáciu zabezpečenia systému kvality,

f. Kompletnú databáza výsledkov (MS EXCEL, MS WORD),

g. Fotodokumentáciu.
Objednávateľ vykoná kontrolu podkladov do 5 pracovných dní od ich prevzatia na základe preberacieho protokolu.

4. Objednávateľ je povinný poskytovať poskytovateľovi súčinnosť potrebnú pre poskytovanie služieb. Za súčinnosť podľa tejto zmluvy sa považuje najmä umožnenie plnenia tejto zmluvy v dohodnutom rozsahu, na dohodnutom mieste a v dohodnutom čase.

5. Výsledky ichtyologických prieskumov budú majetkom VÚVH a budú použité pre potreby Ministerstva životného prostredia SR.

VII. REKLAMÁCIE
1. Reklamácie je poskytovateľ povinný vybaviť v lehote najviac 10 dní od prijatia reklamácie. Poskytovateľ vydá objednávateľovi doklad o prijatí reklamácie a spôsobe jej vybavenia.
VIII. SANKCIE

1. Pri omeškaní úhrady faktúry sa určujú úroky z omeškania objednávateľovi podľa § 369 Obchodného zákonníka.

2. Objednávateľ je oprávnený od zmluvy odstúpiť v prípade, že poskytovateľ si neplní svoje povinnosti, ktoré mu vyplývajú z tejto zmluvy. Pred odstúpením od zmluvy je objednávateľ povinný písomne vyzvať poskytovateľa, aby si splnil svoje zmluvné povinnosti. V prípade, ak si poskytovateľ svoje zmluvné povinnosti nesplní ani v lehote 15 kalendárnych dní od doručenia výzvy, je objednávateľ oprávnený za podmienok uvedených v tejto zmluve od zmluvy odstúpiť.

3. Poskytovateľ je povinný zaplatiť objednávateľovi úroky z omeškania vo výške 0,025% z celkovej ceny poskytnutej služby za každý omeškaný deň, ak služba, ktorá je predmetom zmluvy nebude poskytnutá v dohodnutom čase a v požadovanej kvalite.

IX. ZÁVEREČNÉ USTANOVENIA

1. Táto zmluva je vyhotovená v piatich exemplároch, pričom poskytovateľ obdrží dve vyhotovenia a objednávateľ obdrží tri vyhotovenia. Všetky exempláre zmluvy majú rovnakú platnosť. Zmluva je platná odo dňa podpisu obidvomi zmluvnými stranami a účinná dňom  nasledujúcim  po dni jej zverejnenia.

2. Túto zmluvu možno zmeniť, upraviť alebo doplniť jedine písomnými dodatkami k nej potvrdenými obidvoma zmluvnými stranami. V prípade, ak sa niektorá zo zmluvných strán dozvie o skutočnostiach vyžadujúcich zmenu, úpravu alebo doplnenie tejto zmluvy, je povinná o tom obratom informovať druhú zmluvnú stranu.

3. Zmluvné strany sa dohodli a súhlasia, že v prípade, ak dôjde k zmene Systému riadenia EŠIF (európskych štrukturálnych a investičných fondov) na programové obdobie 2014-2020, k zmene príručky pre žiadateľa o NFP a Príručky pre prijímateľa a touto zmenou dôjde k zmene textu Zmluvy, Ministerstvo životného prostredia SR oznámi objednávateľovi nové znenie zmenených článkov Zmluvy. Za vyjadrenie súhlasu so zmenou Zmluvy sa považuje najmä konkludentný prejav vôle Poskytovateľa spočívajúci vo vykonaní faktických alebo právnych úkonov, ktorými pokračuje v zmluvnom vzťahu s objednávateľom. Od tohto okamihu sa zmluvný vzťah medzi objednávateľom a poskytovateľom spravuje takto zmenenými ustanoveniami..
4. Poskytovateľ sa zaväzuje poskytnúť službu, ktorá je predmetom zmluvy s náležitou starostlivosťou a odbornosťou, v súlade  s požiadavkami objednávateľa v rámci dohodnutého predmetu zmluvy a stanovených termínov.

5. Za zmluvnú stranu objednávateľa sú oprávnení rokovať:

v technických otázkach:
RNDr. Jarmila Makovinská, CSc.

v zmluvných otázkach:
Jurek, advokátska kancelária, s.r.o.,  Bratislava
6. Za zmluvnú stranu poskytovateľa sú oprávnení rokovať: 


v technických otázkach:

v zmluvných otázkach:

Pre vzťahy medzi objednávateľom a poskytovateľom platia dojednania stanovené v tejto zmluve. Záležitosti, ktoré neboli výslovne dojednané v tejto zmluve sa riadia príslušnými ustanoveniami Obchodného zákonníka.

7. Zmluvné strany vyhlasujú, že s touto zmluvou boli riadne oboznámené, že nebola uzavretá v tiesni, ani za iných, jednostranne nevýhodných podmienok.

8. Poskytovateľ berie na vedomie, že v zmysle platnej právnej úpravy je VÚVH ako príspevková organizácia povinná túto zmluvu zverejniť v Centrálnom registri zmlúv. Zmluva bude zároveň zverejnená na webovom sídle organizácie. 

9. Poskytovateľ sa zaväzuje, že umožní, strpí výkon kontroly/auditu/ zo strany oprávnených osôb na výkon kontroly /auditu v zmysle príslušných právnych predpisov SR a EÚ, najmä zákona o pomoci a podpore a zákona o finančnej kontrole a vnútornom audite a zmluvy o NFP s poskytovateľom pomoci. 
Oprávnené osoby na výkon kontroly/auditu sú najmä: 

a) Poskytovateľ a ním poverené osoby, 

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;   

c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, 

d) Orgán auditu, jeho spolupracujúce orgány a osoby poverené na výkon kontroly/auditu, 

e) Splnomocnení zástupcovia Európskej Komisie a Európskeho dvora audítorov, 

f) Orgán zabezpečujúci ochranu finančných záujmov EÚ;

g) Osoby prizvané  orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ. 

10. Zmluva nadobudne účinnosť až po ukončení  kontroly VO zo strany oprávnených orgánov a schválení zákazky v rámci kontroly VO. Zároveň si objednávateľ vyhradzuje právo odstúpiť od zmluvy bez udania iného dôvodu v nadväznosti na doručenie správy z kontroly VO.      

11. Poskytovateľ môže zabezpečiť časť plnenia predmetu zmluvy prostredníctvom svojich subdodávateľov.
- Poskytovateľ garantuje spôsobilosť subdodávateľov pre plnenie predmetu zmluvy..
-
Poskytovateľ zodpovedá za celé a riadne plnenie zmluvy počas celého trvania zmluvného vzťahu s Objednávateľom a to bez ohľadu na to, či Dodávateľ použil subdodávky alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom Poskytovateľa.

-
Poskytovateľ je povinný oznámiť Objednávateľovi akúkoľvek zmenu údajov o subdodávateľovi, do piatich pracovných dní odo dňa, kedy táto skutočnosť nastala.

-
Poskytovateľ má právo na zmenu subdodávateľa, alebo na doplnenie nového subdodávateľa vo vzťahu k plneniu, ktorého sa táto Zmluva týka.

-
Poskytovateľ je povinný do piatich pracovných dní odo dňa uzatvorenia zmluvy so subdodávateľom, alebo v deň nástupu subdodávateľa (podľa toho, ktorá skutočnosť nastane neskôr), predložiť aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet subdodávky, predpokladaný podiel zákazky zadávaný subdodávateľovi a osobu oprávnenú konať za subdodávateľa (meno a priezvisko, adresa pobytu, dátum narodenia).

-
Ak bolo v postupe verejného obstarávania vyžadované, aby navrhovaný subdodávateľ spĺňal podmienky účasti týkajúce sa osobného postavenia a neexistovali u neho dôvody na vylúčenie podľa § 40 ods. 6 písm. a) až h) a ods. 7 ZVO, vyžadované podmienky musí spĺňať aj nový subdodávateľ.

-
Verejný obstarávateľ a obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
-
Porušenie povinností poskytovateľa uvedených v tomto článku zmluvy sa považuje za podstatné porušenie zmluvných povinností.
12. Prílohy zmluvy:


Príloha č. 1 zmluvy:
Opis predmetu zmluvy.

Príloha č. 2 zmluvy:
Cena predmetu zmluvy - Ichtyologické prieskumy.

Príloha č. 3 zmluvy:
Subdodávky (ak relevantné).

V Bratislave, dňa





V ...................., dňa .........................
Za objednávateľa: 




Za poskytovateľa: 

	.............................................................

Ing. Ľubica Kopčová, PhD.

generálna riaditeľka
	
	.............................................................

Meno, tituly
funkcia

